Държавен вестник, бр. 4, 2026 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  4
лагаема или потвърдена туберкулозна инфекция, 
трябва да е минимален и да носи задължително 
респираторни маски за еднократна употреба 
(FFP2 или FFP3).
3. При необходимост от интензивни грижи 
се осигурява индивидуална стая.
4. При пациент на интензивни грижи с 
фебрилитет и кашлица или респираторни 
симптоми туберкулозата да се включи в дифе­
ренциално-диагностичния план. Да се извър­
ши своевременен преглед, диагностициране и 
лечение, като се осигури вентилация в стаите 
за интензивни грижи.
5. Оперативно лечение се извършва при 
стриктно спазване на противоепидемичния 
режим, за да се намали до минимум замър­
сяването на хирургичното поле.
6. Следоперативно възстановяване се осъ­
ществява в изолационна стая. Ако няма въз­
можност за изолация, могат да се използват 
механизми за обеззаразяване на въздуха (HEPA 
филтриране и УВ лампи).
7. Индуцирането на бронхиален секрет се 
извършва при наличие на смукателна венти­
лация (например малки стаи със специална 
вентилация) или като алтернатива в стая, която 
отговаря на изискванията за изолационна стая.
8. Провеждането на индукция на бронхиа­лен 
секрет или инхалационна терапия се извършва, 
когато няма други пациенти.
9. При необходимост от провеждане на брон­
хоскопия, ако клиничното състояние на паци­
ента позволява, тя се провежда след получаване 
на отрицателен резултат от мик­робиологично 
изследване на храчка (микроскопско и култу­
релно). След провеждането на манипулацията 
пациентът се задържа в стаята за бронхоскопия 
до утихване на индуцираната кашлица.
10. След всяка процедура за деня задължи­
телно се извършват необходимите противоепи­
демични и дезинфекционни мероприятия при 
спазване на времето за експозиция.
11. При напускане на стаята за медицин­
ски изследвания или диагностичен преглед 
задължително се носи медицинска маска за 
еднократна употреба, осигурена от ЛЗ, като се 
определя маршрут за придвижване.
12. За разходка на чист въздух се използва 
обособена част на открито, която е отделена 
за пациенти с предполагаема или потвърдена 
туберкулоза.
13. Посещенията по време на часовете за 
свиждане се провеждат в определени за това 
зони на открито. Ако това не е възможно, 
посетители трябва да бъдат допускани само 
в добре вентилирани части в рамките на ле­
чебното заведение, като ползват респираторни 
маски за еднократна употреба (FFP2 или FFP3), 
и пациентите са с медицинска маска.
14. Посетителите трябва да бъдат инструк­
тирани от дежурната медицинска сестра за 
всички необходими противоепидемични мерки: 
необходимост от поставяне на респираторни 
маски за еднократна употреба (FFP2 или FFP3), 
начин на употреба, третиране на употребената 
маска като опасен болничен отпадък и извърш­
ване на хигиена на ръцете с биоцид преди и 
след напускане на помещението.
15. Не се разрешават свиждания, когато па­
циентът е с резистентна форма на туберкулоза.
16. Не се разрешава достъпът на деца до 
отделения/сектори, в които има пациенти с 
потвърдена резистентна форма на туберкулоза.
II. При провеждане на аутопсия на пациент 
с туберкулоза:
1. Стаите за аутопсия са снабдени с подхо­
дяща вентилация с HEPA филтри. Препоръчи­
телно е да се осигурят и УВ лампи.
2. Персоналът, присъстващ на мястото, 
където се извършва аутопсия на пациенти със 
съмнително или с доказано туберкулозно забо­
ляване, носи респираторни маски за еднократна 
употреба (FFP2 или FFP3).
3. След извършването на аутопсия се извърш­
ва дезинфекция с биоциди с туберкулоцидно 
действие, разрешени за пускане на пазара от 
министъра на здравеопазването или упълно­
мощено от него длъжностно лице по реда на 
глава четвърта от Закона за защита от вредното 
въздействие на химичните вещест­ва и смеси 
или по реда на Регламент (ЕС) № 528/2012 на 
Европейския парламент и на Съвета от 22 май 
2012 г. относно предоставянето на пазара и упот­
ребата на биоциди (ОВ, L 167 от 27.06.2012 г.), 
при спазване на условията на издаденото разре­
шение и на изискванията, посочени на етикета 
и в информационния лист за безопасност, преди 
да се пристъпи към извършването на друга 
процедура в същото помещение.
19
МИНИСТЕРСТВО 
НА ЗЕМЕДЕЛИЕТО И ХРАНИТЕ
Наредба за изменение и допълнение на Наредба 
№ 14 от 2023 г. за условията и реда за предос­
тавяне на финансова помощ по интервенциите 
в лозаро-винарския сектор, включени в Стра­
тегическия план за развитие на земеделието 
и селските райони за периода 2023 – 2027 г. 
(oбн., ДВ, бр. 80 от 2023 г.; изм. и доп., бр. 93 от 
2023 г., бр. 44 и 73 от 2024 г. и бр. 52 от 2025 г.)
§ 1. В чл. 5 се създават ал. 5а и 5б:
„(5а) Когато краят на периода на прием по 
ал. 1, 2, 3, 4 и 5 е в неприсъствен ден, срокът 
за подаване на заявления изтича в първия 
следващ присъствен ден.
(5б) При установена невъзможност на кан­
дидатите да подават и приключват до края на 
периода на прием заявления за предоставяне на 
финансова помощ по интервенциите по чл. 1, 
т. 1, 2, 4, 5, 6 и 7 поради технически проблеми със 
Системата за електронни услуги, министърът 
на земеделието и храните може със заповед да 
удължава периода на прием по ал. 1, 2, 3, 4 и 
5 по предложение на изпълнителния директор 
на Държавен фонд „Земеделие“.“